ᱵᱤᱥᱣᱚᱱᱟᱛᱷ ᱫᱟᱥ

ᱵᱤᱥᱣᱚᱱᱟᱛᱷ ᱫᱟᱥ (᱑᱘᱘᱙ - ᱑᱙᱘᱔) ᱫᱚ ᱢᱤᱫ ᱥᱤᱧᱚᱛᱭᱟᱹ ᱨᱟᱡᱽᱟᱹᱨᱤᱭᱟᱹ, ᱥᱟᱶᱛᱟ ᱥᱩᱥᱟᱹᱨᱤᱭᱟᱹ, ᱟᱨ ᱯᱷᱩᱨᱜᱟᱹᱞ ᱦᱩᱞᱥᱟᱹᱭᱤᱭᱟ.ᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱵᱤᱞᱟᱹᱛ ᱥᱟᱥᱚᱱ (᱑᱙᱓᱗ - ᱑᱙᱓᱙) ᱚᱠᱛᱚᱨᱮ ᱳᱰᱤᱥᱟ ᱨᱤᱱᱤᱡ ᱢᱟᱨᱟᱝ ᱢᱚᱱᱛᱨᱤᱭ ᱛᱟᱦᱮᱸ ᱠᱟᱱᱟ ᱾  ᱩᱱᱤ ᱫᱚ ᱟᱨ ᱦᱚᱸ ᱩᱛᱚᱨ ᱯᱨᱚᱫᱮᱥ ᱨᱤᱱᱤᱡ ᱨᱟᱡᱽᱯᱟᱞ ᱑᱙᱖᱒ ᱠᱷᱚᱱ ᱑᱙᱖᱗ ᱫᱷᱟᱹᱨᱤᱡ ᱮ ᱛᱟᱦᱮᱸ ᱠᱟᱱᱟ ᱾ ᱟᱨ ᱢᱩᱪᱟᱹᱫ ᱨᱮ ᱳᱰᱤᱥᱟ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱑᱙᱗᱑ ᱠᱷᱚᱱ ᱑᱙᱗᱒ ᱫᱷᱟᱹᱨᱤᱡ ᱦᱚᱸᱭ ᱛᱟᱦᱮᱸ ᱠᱟᱱᱟ http://orissa.gov.in/e-magazine/orissaannualreference/ORA-2005/pdf/bio-data_of_chief_minister.pdf

 ᱮᱛᱚᱦᱚᱵ ᱡᱤᱭᱚᱱ 

ᱵᱤᱥᱣᱚᱱᱟᱛᱷ ᱫᱟᱥ ᱫᱚ ᱘ ᱢᱮ ᱑᱘᱘᱙ ᱥᱟᱞᱮᱨᱮ, ᱢᱚᱫᱷᱩᱥᱩᱫᱚᱱ ᱫᱟᱥ ᱟᱜ ᱚᱠᱛᱚᱨᱮ ᱜᱚᱧᱡᱟᱢ ᱦᱚᱱᱚᱛ ᱨᱮᱭ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾ ᱩᱱᱤ ᱫᱚ ᱨᱮᱵᱷᱮᱱᱥᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱥᱚᱱᱮᱨ ᱮ ᱥᱟᱹᱛ ᱠᱮᱫ ᱛᱟᱭᱚᱢ ᱑᱙᱑᱘ ᱨᱮ ᱠᱚᱞᱠᱟᱛᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱟᱹᱭᱤᱱ ᱪᱮᱛᱟᱱ ᱨᱮ ᱥᱚᱱᱮᱨᱥᱤᱫᱽ ᱨᱮᱱᱟᱜ ᱥᱮᱪᱮᱫ ᱦᱚᱸᱭ ᱥᱟᱹᱛ ᱞᱮᱫ ᱛᱟᱦᱮᱸᱫ ᱾ ᱢᱟᱫᱽᱨᱟᱥ ᱨᱮ ᱟᱭᱤᱱ ᱪᱮᱛᱟᱱ ᱨᱮᱭ ᱠᱟᱹᱢᱤ ᱠᱟᱱ ᱚᱠᱛᱚ ᱨᱮ ᱟᱡ ᱫᱚ ᱑᱙᱒᱑ ᱥᱟᱞᱮᱨᱮ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱸᱜᱽᱨᱮᱥ ᱨᱮᱭ ᱥᱮᱞᱮᱫ ᱞᱮᱱ ᱛᱟᱦᱮᱸᱫ ᱾ ᱚᱱᱟ ᱥᱮᱨᱢᱟ ᱜᱮ ᱟᱡ ᱫᱚ ᱜᱚᱧᱡᱟᱢ ᱦᱚᱱᱚᱛ ᱨᱮᱱᱟᱜ ᱪᱷᱚᱛᱨᱚᱯᱩᱨ ᱛᱟᱞᱩᱠᱟ ᱨᱮ ᱥᱚᱵᱷᱟᱯᱚᱛᱤ ᱞᱮᱠᱟᱛᱮᱭ ᱵᱟᱪᱷᱚᱱ ᱞᱮᱱ ᱛᱟᱦᱮᱸᱫ ᱾

 ᱨᱟᱡᱽᱟᱹᱨᱤ 

ᱵᱤᱥᱣᱚᱱᱟᱛᱷ ᱫᱟᱥ ᱫᱚ ᱳᱰᱤᱥᱟ ᱟᱨ ᱩᱛᱚᱨ ᱯᱨᱚᱫᱮᱥ ᱵᱟᱱᱟᱨ ᱯᱟᱦᱴᱟ ᱠᱷᱚᱱ ᱥᱤᱧᱚᱛᱤᱭᱟᱹ ᱯᱷᱩᱨᱜᱟᱹᱞ ᱦᱩᱞᱥᱟᱹᱭ ᱫᱚᱭ ᱥᱚᱢᱚᱨᱛᱷᱚᱱ ᱠᱮᱫ-ᱟ ᱾ ᱩᱱᱤ ᱫᱚ ᱑᱙᱒᱑ ᱠᱷᱚᱱ ᱑᱙᱓᱐ ᱫᱷᱟᱹᱨᱤᱡ ᱢᱟᱫᱽᱨᱟᱥ ᱴᱚᱴᱷᱟ ᱨᱮᱱᱟᱜ ᱵᱤᱫᱷᱟᱱ ᱯᱚᱨᱤᱥᱚᱫᱽ ᱨᱤᱱᱤᱡ ᱥᱚᱦᱮᱛ ᱮ ᱛᱟᱦᱮᱸ ᱠᱟᱱᱟ ᱾ ᱳᱰᱤᱭᱟᱹ ᱠᱚ ᱨᱚᱲᱮᱫ ᱦᱚᱲ ᱠᱚ ᱞᱟᱹᱜᱤᱫ ᱢᱤᱫ ᱵᱷᱮᱜᱟᱨ ᱛᱮ ᱯᱚᱱᱚᱛ ᱵᱮᱱᱟᱣ ᱨᱮᱱᱟᱜ ᱟᱡᱟᱜ ᱟᱹᱰᱤ ᱫᱟᱢᱟᱱ ᱮᱱᱮᱢ ᱛᱟᱦᱮᱸ ᱟᱠᱟᱱᱟ ᱾ ᱑ ᱮᱯᱨᱤᱞ ᱑᱙᱓᱖ ᱨᱮ ᱳᱰᱤᱥᱟ ᱵᱷᱮᱜᱟᱨ ᱮᱱ ᱛᱟᱭᱚᱢ ᱟᱡ ᱫᱚ ᱑᱙ ᱡᱩᱞᱟᱭ ᱑᱙᱓᱗ ᱦᱤᱞᱚᱜ ᱱᱮᱶᱟ ᱨᱤᱱᱤᱡ ᱢᱟᱨᱟᱝ ᱢᱚᱱᱛᱨᱤᱭ ᱵᱮᱱᱟᱣ ᱮᱱᱟ ᱾  ᱩᱱᱤ ᱫᱚ ᱑᱙᱔᱖ ᱨᱮ ᱳᱰᱤᱥᱟ ᱯᱟᱦᱴᱟ ᱠᱷᱚᱱ ᱥᱤᱧᱚᱛ ᱨᱮᱱᱟᱜ ᱦᱚᱠᱤᱛ ᱨᱮ ᱥᱚᱦᱮᱛ ᱮ ᱵᱮᱱᱟᱣ ᱮᱱᱟ ᱾ ᱩᱱᱤ ᱫᱚ ᱑᱖ ᱮᱯᱨᱤᱞ ᱑᱙᱖᱒ ᱠᱷᱚᱱ ᱓᱐ ᱮᱯᱨᱤᱞ ᱑᱙᱖᱗ ᱫᱷᱟᱹᱨᱤᱡ ᱩᱛᱚᱨ ᱯᱨᱚᱫᱮᱥ ᱨᱤᱱᱤᱡ ᱨᱟᱡᱽᱯᱟᱞ ᱞᱮᱠᱟᱛᱮᱭ ᱠᱟᱹᱢᱤ ᱠᱮᱫ-ᱟ ᱾ ᱑᱙᱖᱖ ᱨᱮ ᱩᱱᱤ ᱫᱚ ᱦᱚᱲ ᱥᱟᱶᱛᱟ ᱨᱤᱱᱤᱡ ᱞᱟᱞᱟ ᱞᱟᱡᱽᱯᱚᱛ ᱨᱟᱭ ᱦᱚᱛᱮᱛᱮ ᱛᱷᱟᱯᱚᱱ ᱟᱠᱟᱱ ᱦᱚᱲ ᱥᱮᱵᱚᱠ ᱢᱟᱰᱣᱟ ᱨᱤᱱᱤᱡ ᱦᱚᱸ ᱯᱟᱨᱥᱮᱛ ᱠᱚ ᱵᱮᱱᱟᱣ ᱠᱮᱫᱮᱭᱟ ᱾ ᱑᱙᱗᱑ ᱨᱮ ᱳᱰᱤᱥᱟ ᱵᱤᱫᱷᱟᱱ ᱥᱚᱵᱷᱟ ᱵᱟᱪᱷᱱᱟᱣ ᱛᱟᱭᱚᱢ ᱩᱛᱠᱚᱲ ᱠᱚᱸᱜᱽᱨᱮᱥ, ᱥᱣᱚᱛᱚᱱᱨᱚ ᱯᱟᱴᱤ ᱟᱨ ᱡᱷᱟᱨᱠᱷᱚᱸᱰ ᱯᱟᱴᱤ ᱫᱚ ᱢᱤᱫ ᱥᱮᱞᱮᱫ ᱢᱚᱨᱪᱟ ᱠᱚ ᱜᱚᱴᱷᱚᱱ ᱠᱮᱫ-ᱟ ᱟᱨ ᱟᱡ ᱫᱚ ᱳᱰᱤᱥᱟ ᱨᱮ ᱥᱮᱞᱮᱫ ᱢᱚᱨᱪᱟ ᱥᱚᱨᱠᱟᱨ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤᱭ ᱵᱮᱱᱟᱣ ᱮᱱᱟ ᱾ ᱩᱱᱤ ᱫᱚ ᱓ ᱮᱯᱨᱤᱞ ᱑᱙᱗᱑ ᱠᱷᱚᱱ ᱑᱔ ᱡᱩᱱ ᱑᱙᱗᱒ ᱫᱷᱟᱹᱨᱤᱡ ᱛᱷᱟᱱᱚᱛ ᱨᱮᱭ ᱛᱟᱦᱮᱸ ᱠᱟᱱᱟ ᱾

 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ 

 A short biography by Gurukalyan Mahapatra in the Orissa Review, January 2006.
About Shri Bishwanath Das, Governor of Uttar Pradesh.
Allahabad High Court By Justice Shiva Nath Katju.
ᱛᱷᱚᱠ:ᱳᱰᱤᱥᱟ ᱨᱤᱱ ᱥᱤᱨᱟᱹ ᱢᱚᱱᱛᱨᱤ ᱠᱚ